钦定古今图书集成/明伦汇编/闺媛典/第309卷 > 皇清四十二 > 刘复殷妻曹氏
## 钦定古今图书集成/明伦汇编/闺媛典/第309卷 > 皇清四十二 > 刘复殷妻曹氏

按《歙县志》：曹氏，名梦蕊，刘复殷妻，贵阳进士元肃女。生而庄慧，年十八归刘。三年夫亡，梦蕊恸哭几绝，誓以死殉。姑劝之泣曰：“愿以身为死者驱蝼蚁耳。” 投缳者再，皆家人救免。遂终身屏绝铅华，茹荼集蓼，事姑嫜益孝谨。以忧惨成疾，九年而殁，年仅二十有七。